Rrrrakastan blogeja! Blogit ovat
halpamatka omalta kotisohvaltani. Iso mukillinen teetä, läppäri ja
rento asento. - Taas mentiin, Ciao! Ensimmäinen silmiini osuva postaus:
”Aina muodikas, raikas valkoinen ja häikäisevän turkoosina
kimmeltävä Välimeri ovat voittamaton yhdistelmä.” Ooh...
Välimeri! Mielessäni olen jo kaukana Italian Rivieralla. Ajelen
pitkin kiemuraisia vuoristoteitä. Pian jo hyppäänkin laivaan ja
seilaan eteenpäin... Klik, klik. Mitäs tuolla lukeekaan? Siristelen
silmiäni kirkkaassa auringonvalossa. Kaivan jättisuuret
aurinkolasini esiin pienestä, somasta käsilaukustani ja katson
uudestaan: ”Poimi rantahietikon simpukat tuliaisiksi kotiin ja
maalaa ne kullan ja hopeisen sävyisiksi.” - Ihastuttava idea,
huokaan ihastuksesta ja miltei jo kumarrun poimimaan simpukoita.
Klik, klik... Edessäni häämöttää
tuntematon, mutta houkuttelevalta näyttävä ranta. - Tuo on aivan
pakko nähdä! Rannalla viittilöi kauniisti ruskettunut nainen, joka
on sipaissut auringon kellertämän tukkansa huolettomalle sykerölle.
Hän on juuri se nainen, joka pettyi parisuhteeseensa, kyllästyi
tavanomaiseen elämäänsä Englannissa ja möi lopulta kaiken
omaisuutensa muuttaakseen tänne. Ikivanha, ränsistynyt kartano on
kokenut täydellisen muodonmuutoksen hänen taitavissa käsissään.
Remontoinnin ohessa hän ryhtyi pitämään nettipäiväkirjaa
remontointiprojektistaan. Tänä päivänä hän on maailmankuulu
bloggari. Katselen ympärilleni ja ihastelen hyvällä maulla
remontoitua ja sisustettua vanhaa kartanoa: täydellinen yhdistelmä
vanhaa ja uutta – modernia tyylikkyyttä ja boheemia rentoutta.
Tänne tulen taatusti vielä uudestaan! Suljen kartanon oven ja
Klik, klik. Klik. Katseeni tavoittaa
vilahduksen italialaisen DIY-muotibloggarin päivityksestä.
Samantien istunkin jo Vespan kyydissä. Ajelen pitkin italialaisen
kaupungin pikkukatuja. Tukkani hulmuaa tuulessa, aurinko kimmeltää
kullanvärisenä katujen väleihin pingotettujen pyykkinarujen
lomasta... Ajan eteenpäin, kunnes katseeni nauliutuu ruoka-annoksen
kuvaan: valkoinen lautanen, jonka päälle on kasattu täydellinen
ruoka-annos. - Pikkuisen vielä pirskoteltu kastiketta reunoille
somiksi pikkutäpliksi. Saatan jo kuulla miltei tuoreen maalaisleivän
lohkeavan äänen...
”Niin, että olitkos sinä jo vienyt
koiran ulos iltapissalle vai vienkö minä?” Säpsähdän. Mieheni
ääni kuuluu jostain kaukaa... ääni lähestyy... Tumps! Paluulento
takaisin kotisohvalle sujuikin yllättävän nopeasti.
Ompelu, DIY-sisustaminen, Refashion ja
välillä myös muoti ja ruoka. Blogit ja Instagram ovat kuin kellon
ympäri tarjolla oleva ehtymätön pinkka naistenlehtiä. Juuri kun
ajattelet, että tämän postauksen jälkeen lähdet nukkumaan...
”Wau, poronsarvista tehty kynttelikkö!” Ooh, siis aivan ihana!
Ja taas mentiin. Blogit ovat maailma ja maa. Yhdessä
suunnassa näkyy käsityöharrastajien kylä, toisaalla taas
sisustusharrastajien. Lähemmäksi zuumattaessa tuntuu jo miltei
siltä kuin koputtaisin jonkun kotioveen. On aina yhtä kiehtovaa
astua sisään ensimmäisen kerran. Katsella ensin varovaisesti
ympärilleen. Ilahtua, ihastua. Tulla toisenkin kerran. Avata suunsa.
Tervehtiä. Keskustella. Tutustua. Seuraavalla kerralla tuntuukin jo
siltä, että voin astua sisään koputtamatta. Jutella jo vähän
tuttavallisemmin. Aika kuluu ja pian blogitalon emäntä alkaa
tuntumaan jo lähes ystävältä. Koskaan en ole häntä vielä
tavannut tietokoneen ruudun ulkopuolella, mutta silti hän tuntuu jo
läheiseltä. Henkilöltä, jonka kanssa jaan jotain samaa. Kiitos teille kaikille ihanille, jotka
olette löytäneet tienne tänne. On ilo jutustella ja tutustua. Ovet
ovat auki. Tervetuloa, milloin vain! Avaa myös rohkeasti suusi.
Minusta on mukavaa höpötellä ja tutustua. Suhtaudun aina uusiin
ihmisiin uteliaan innostuneesti. Mikäli haluat käydä kurkkaamassa, minne kaikkialla kaikkialle minun Blogi- ja Instagram-matkani
suuntautuvat, niin täältäpä löytyy kohdelistaa. - Mitkäs ovat
sinun suosikkikohteesi? Pysytteletkö Suomen rajojen sisäpuolella
vai kurvailetko halki maailman tuosta vain, suih? P.S. Kuvat otettiin Suomen Wanna be Rivieralla eli Vuosaaren Aurinkolahdessa. Ja mekko siis omatekoinen. Turkoosi ja kukat. - Yhdistelmä, joka suorastaan huusi nimeäni kangaspakkojen lomasta. Aurinkoista syysviikkoa!
Nadja/ Napsahduksia5.10.2015 klo 14.16.00Ihania kuvia <3 <3 VastaaPoistaVastauksetSanna_Kototeko Blog5.10.2015 klo 18.53.00Kiitos, Nadja! :)PoistaVastaaKatja L5.10.2015 klo 14.26.00Olipa kiva juttu ja kuvat:) Luen myös blogeja sen sijaan, että lukisin lehtiä... Aina tilaisuuden tullen:)VastaaPoistaVastauksetSanna_Kototeko Blog5.10.2015 klo 18.56.00Kiitos, Katja! Niinpä. Varmasti aika moni meistä tekee juurikin näin. Ei ole printtilehdillä helppoa... Mut ajan henki on nyt tää. Toisaalta kyllä minusta on ihana lukea ihan paperisiakin lehtiä. Siinä on niin selkeä aloitus ja lopetus. Välillä nimittäin blogisurffailuun voi lähes hukkua. Lehdissä sentään se lysti loppuu jossain kohtaa. :)PoistaVastaaMaija Eskurista5.10.2015 klo 14.36.00Mää kans luen blogeja... ja ukko motkottaa kun on kuulemma "koko ajan tabletti kourassa". Lehdet ois kuulemma eri asia. Miehet.Ihana mekko by the way!VastaaPoistaVastauksetSanna_Kototeko Blog5.10.2015 klo 18.57.00Hmmm.. Tavallaan ymmärrän miestäsi. Siis siinä mielessä, että jotenkin netti imee sisäänsä tosi tiiviisti ja lukemista on vaikea lopettaa. Mut kivaahan se kyllä on. :)PoistaVastaaTuulia5.10.2015 klo 15.06.00Kiva juttu ja ihana mekko! Kauniin kankaan olet mekkoon löytänyt :)VastaaPoistaVastauksetSanna_Kototeko Blog5.10.2015 klo 18.59.00Kiitos, Tuulia! Tuo kangas oli kyl löytö. Ainut huono puoli on se, että se ei ole materiaalina mitään ihan huippua. Saa nähdä kuin nopeasti nyppyyntyy. Yleensä en osta, jos on tuo riski. Mut tätä en vaan voinut vastustaa. :)PoistaVastaaHannariina5.10.2015 klo 15.09.00Loistava teksti! Ajattelen samoin tuosta"tutustumisesta" blogien kautta, netin välityksellä moni tuntuu jo hyvältä kaverilta :) Pitäisikin tutustua ulkomaisiln blogeihin, tosin nykyistenkin seuraaminen vie aikaa jo tarpeeksi ;) kaunis tunika!VastaaPoistaVastauksetSanna_Kototeko Blog5.10.2015 klo 18.59.00Kiitos! No niinpä! On niin mukava ollut tutustua sinuunkin tässä netin välityksellä. :) PoistaVastaaJohanna / Kätilön käsistä5.10.2015 klo 15.12.00Kaunis mekko!! Sulla on aina niin viihdyttävää tarinankerrontaa :) Uuuu, Nosh-postausta odotellessa!VastaaPoistaVastauksetSanna_Kototeko Blog5.10.2015 klo 19.00.00Kiitos, Johanna! :) Kiva, jos tykkäät. Viihdyttäminen on kivaa. :) PoistaVastaaJohanna / Kätilön käsistä5.10.2015 klo 15.13.00Kaunis mekko!! Sulla on aina niin viihdyttävää tarinankerrontaa :) Uuuu, Nosh-postausta odotellessa!VastaaPoistaSaana / Always Abroad5.10.2015 klo 15.13.00Olipa hauska ja mielenkiintoinen postaus! Samanlaista blogimatkailua harrastan paljon minäkin ja siksi lopulta aloitin oman blogin kirjoittamisen osa-aika-asustelustani Italiassa :) Viimeksi postasin Amalfi Coastin Sorrentosta, jos virtuaalimatka yhdelle Euroopan kauneimmista rannikoista kiinnostaa! ;) VastaaPoistaVastauksetSanna_Kototeko Blog5.10.2015 klo 19.01.00No mutta kiitos, Saana! Kuulostaapa kivalta tuo sinun blogisi. Käyn ilman muuta kurkkaamassa. :)PoistaVastaaKrista5.10.2015 klo 15.58.00Ihanan soljuva ja mielenkiintoinen teksti. Blogimatkailua tai sanoisinko ompelumatkailua harrastan minäkin ympäri Euroopan ja Amerikan ja kiitos Instagramin nyt myös jonkin verran Aasiassa :). Sinä ja mekkosi olette kaunis pari :). Upeet kuvat!VastaaPoistaVastauksetSanna_Kototeko Blog5.10.2015 klo 19.02.00Kiitos, Krista, kauniista sanoistasi! :) Vinkkaapa joku blogi Aasiasta! PoistaKrista6.10.2015 klo 9.56.00Aasialaiset on just noita Instagramtilejä, blogeja en edelleenkään ole oikein löytänyt paitsi Just Add Fabric (? olikohan se noin) mutta tuolla blogilla on 2 vai 3 kirjoittajaa ja osa mulle ainakin turhan nopeita ja helppoja projekteja inspiraatioksi, joten seuraan enemmän yhden kirjoittajan instatiliä (Emi, joka kommentoi aika usein mulle) joka paljon tekee lapsilleen. Monien Aasialaisten tilien tyyli on ehkä yleisesti ottaen omaan makuuni jopa hieman liian yksinkertaista ja korutonta, mutta välillä leikkauksissa on kivaa jujua ja toisaalta olen aina ollut sitä mieltä, että mitä erilaisempia ompelujuttuja seuraa, niin sitä paremmin myös omiin ompeluihin saa kivoja virikkeitä :). Ja ainahan on kiva ihastella, millaisia kankaita maailmalla käytetään ;).PoistaVastaaNelli L5.10.2015 klo 16.09.00Kauniita kuvia jälleen :)VastaaPoistaVastauksetSanna_Kototeko Blog5.10.2015 klo 19.02.00No mutta kiitos! :)PoistaVastaaUnelmallinen5.10.2015 klo 21.06.00Ihana teksti! Blogi maailmassa tulee usein pysyteltävä suomen rajojen sisäpuolella, haluan ymmärtää lukemani :D Instagramia taas on avannut uuden maailman myös ulkomaalaisiin blogeihin. Tuo tutustuminen on minusta hassua, vieras ihminen alkaa yhtä äkkiä tuntua hyvältäkin kaverilta blogin kautta. Tulee vahvasti sellainen tunne, että tästä ihmisestä minä varmasti pidän :) Kivan näköinen mekko!VastaaPoistaVastauksetSanna_Kototeko Blog5.10.2015 klo 21.50.00Kiitos, Unelmallinen! Itse "luen" paljonkin ulkomaalaisia blogeja. Välillä oikeastikin luen, mutta hyvin paljon tulee lähinnä kuvasurffailtua. Aika paljon siitäkin jo saa. Sitäpaitsi aika monet käsityöblogit ovat sisällöllisesti hyvin teknisiä. Että jollen juuri sillä hetkellä halua lukea, kuinka joku ompelujuttu tehdään käytännössä tms. niin silloin ainakin itselleni riittävät pelkät kuvat. Toki joukossa on aina myös hyvin persoonallisiakin tyyppejä, joiden juttuja on todella hauska lukea. PoistaVastaahonigdesign5.10.2015 klo 21.35.00Amazing fabric, lovely dress!VastaaPoistaVastauksetSanna_Kototeko Blog5.10.2015 klo 21.53.00Thank you so much, Honig Design! :) Sorry for not having the text in English. Sometimes I do try, but quite often I am too lazy to do it... Maybe Next time. And yes, I love the Fabric too! I bought it from Estonia, Tarto. There are so many lovely Fabric Stores. PoistaVastaaPaulina5.10.2015 klo 21.46.00Ihana mielikuvituksellinen postaus kauniine kuvineen! Blogit joita luen on pääasiassa kotimaisia, mutta sitten taas instassa tykkään just siitä globaalista meiningistä, kun voi "nähdä" vähän joka puolelle maailmaa yhdellä selauksella. Samaa mieltä, että blogien kautta tuntuu tutustuneen oikeasti moneen kivaan tyyppiin. Olenkin miettinyt että järjestettäisiin tapaaminen joskus kässäbloggareiden kesken. Hullu idis? :DVastaaPoistaVastauksetSanna_Kototeko Blog5.10.2015 klo 21.55.00Kiitos, Paulina! Joo, se ois kuule tosi hauskaa! Itse asiassa Weekendchicin Piia-Marin kanssa kesällä puhuttiinkin, että oltaisiin järkätty kässäbloggareiden piknik. Mut se sitten vaan jäi. Jotain vois joskus kyllä järkätä. Ois hauska nähdä livenäkin. :)PoistaVastaaSuvituulia6.10.2015 klo 14.02.00Onpa todella tyylikästä! Vau!VastaaPoistaVastauksetSanna_Kototeko Blog6.10.2015 klo 15.42.00Kiitos, Suvituulia!:)PoistaVastaaSari6.10.2015 klo 20.30.00Ihana mekko,ihana teksti. Löysin blogisi tuossa ihan muutama viikko sitten ja jäin "koukkuun" :) VastaaPoistaVastauksetSanna_Kototeko Blog6.10.2015 klo 21.09.00Voi kiitos! Ja ihana kuulla, että olen onnistunut koukuttamaan. ;) Tervetuloa vain viihtymään tänne, matalaan majaani! :)PoistaVastaaVilla Pipo7.10.2015 klo 21.14.00Kop kop, minä täällä vaan, juodaanko virtuaalikahvit:D Kyllä tämä blogimaailma on aivan ihmeellinen, ja siihen lisäksi vielä tuo Instagram..siihen uppotuu välillä niin, että ajantaju katoaa hetkeksi:) Olen lähinnä pysytellyt kotimaisissa blogeissa. Paljon tulee myös päädyttyä ulkomaisiin blogeihin, kun etsin hakusanalla vaikka jotakin tiettyä ompeluohjetta tai tutoriaalia. Mutta ulkomaisissa minulla ei ole sellaisia vakkariblogeja, joita kävisin lukemassa säännöllisesti. Nätti mekko muuten sinulla:) VastaaPoistaVastauksetSanna_Kototeko Blog7.10.2015 klo 23.02.00Sisään vaan, laitoin just kahvin tippuun! :) Juu kyllä noilla Insta-reissuillakin saa aika kivasti ajan kulumaan. Tosin itse oon koittanut pitää seurattavien instatilien määrän kohtuullisena. Kiitos mekkokommentista. :)PoistaVastaaHanna Mi11.10.2015 klo 15.58.00Voi, onpas nätti mekko! Ihana teksti, ilo lukea sinun sujuvaa kirjoitustasi. Blogien kautta tuntuu kuin tuntisi toisen hyvinkin, ja monien kohdalla se persoona kyllä kohtaa sekä blogissa että livenä. Blogitapaamiset ovat hauskoja! Minä seuraan aika vähän ulkomaalaisia blogeja aktiivisesti, instassa enemmän. Blogeihin on ihanaa sukeltaa, tunnelmoida, inspiroitua.VastaaPoistaVastauksetSanna_Kototeko Blog11.10.2015 klo 23.40.00Kiitos, Hanna! :) on kyl hauska tavata ihmisiä myös blogimaailman ulkopuolella. Bloggareita siis. Tai minähän en oo kyl kovin montaa edes tavannut livenä. Mut se on jännää. Vähän niin kuin tapais jonkun julkkiksen: "blogista tuttu". ;) Siis kun se on niin jännää kun on tietty mielikuva aina syntynyt ihmisestä blogin ja muun yhteydenpidon kautta. Kiva ois tavata paljon enemmänkin teitä kaikkia, ihanan tuntuisia ihmisiä. :)PoistaVastaaLisää kommenttiLataa lisää...
mökkiekoilua
REFASHION: KAHVIN TUOKSUINEN KORUSETTI OMPELEMALLA...